ເນໂຕ້ ຫາລື ກ່ຽວກັບ ການປະກຳລັງໄວ້ ຢູ່ອັຟການິສຖານ
ອົງການເນໂຕ້ ປຶກສາຫາລືກັນ ກ່ຽວກັບການປະກຳລັງທະຫານໄວ້ ໃນອັຟການິສຖານ ຫຼັງຈາກປີ 2014.
ລັດຖະມົນຕີປ້ອງກັນປະເທດສະຫະລັດ ທ່ານ Leon Panetta ກ່າວວ່າພວກເຈົ້າໜ້າທີ່ໄດ້ປຶກສາຫາລືກັນກ່ຽວກັບການປະກອງ ກຳລັງ ທີ່ປະກອບດ້ວຍທະຫານອາເມຣິກັນ ແລະອົງການເນໂຕ້ ໄວ້ໃນອັຟການິສຖານ ຫຼັງຈາກປີ 2014 ທ່ານ Panetta ເວົ້າວ່າ ໄດ້ມີການພິຈາລະນາກັນ ໃນມື້ວັນສຸກ ວານນີ້ກ່ຽວກັບທາງເລືອກຕ່າງໆໃນການຮັກສາກຳລັງທະຫານ ໄວ້ໃນອັຟການິສຖານຫຼັງຈາກປີ 2014 ໃນການປະຊຸມຂອງອົງ ການເນໂຕ້ທີ່ນະຄອນ Brussels ໂຄສົກຂອງທຳນຽບຫ້າແຈ ທ່ານ Georg Little ກ່າວວ່າ ພວກ ເຈົ້າໜ້າທີ່ອົງການເນໂຕ້ໄດ້ເຈລະຈາຫາລືກັນກ່ຽວກັບການປະ ກຳລັງທະຫານລະຫວ່າງ 8,000 ຫາ 12,000 ຄົນໄວ້ໃນອັຟກາ ນິສຖານຫຼັງຈາກປີ 2014 ທ່ານກ່າວຕື່ມວ່າປະທານາທິບໍດີສະຫະລັດທ່ານບາຣັກ ໂອບາ ມາ ຍັງບໍ່ທັນຕັດສິນໃຈເທື່ອກ່ຽວກັບຂະໜາດຂອງກຳລັງທະຫານທີ່ຈະປະໄວ້ຫຼັງປີ 2014 ກຸ່ມພັນທະມິດເນໂຕ້ມີກຳນົດທີ່ຈະໂອນການຄວບຄຸມກ່ຽວກັບການຮັກສາຄວາມປອດໄພ ໃຫ້ແກ່ທະຫານອັຟການິສຖານ ໃນປີ 2014 ໃນຕອນເຊົ້າຂອງວັນສຸກວານນີ້ ລັດຖະມົນຕີກະຊວງປ້ອງກັນປະເທດເຢຍຣະມັນທ່ານ Thosmas de Maiziere ກ່າວວ່າ ທ່ານ Panetta ໄດ້ປະກາດ ທີ່ນະຄອນ Brussels ວ່າສະຫະລັດແຕ່ພຽງປະເທດດຽວ ຈະປະກຳລັງທະຫານລະຫວ່າງ 8,000 ຫາ 12,000 ຄົນ ໄວ້ໃນອັຟການິສຖານ ຫຼັງຈາກປີ 2014 ທ່ານ Little ກ່າວໃນເວລາຕໍ່ມາວ່າ ໄດ້ມີການຫາລືກັນກ່ຽວກັບຂອບເຂດຂອງຂະໜາດ ກຳລັງທະຫານໂດຍທົ່ວໄປ ໃນຍຸກຫຼັງການປະຕິບັດງານຂອງອົງການເນໂຕ້ໃນປີ 2014 ບໍ່ແມ່ນແຕ່ການປະກອບສ່ວນຂອງສະຫະລັດແຕ່ພຽງຜູ້ດຽວທໍ່ນັ້ນ